**Úradná správa č. 20 z 26.02.2020**

**Správy z Konferencie ObFZ**

Konferencia ObFZ Trebišov sa uskutočnila dňa 21.02.2020 v Zemplínskom Hradišti.

 **1. Konferencia konštatovala:**

Na konferenciu bolo pozvaných **19 delegátov**s právom hlasovať, na konferencii sa zúčastnilo **14 delegátov** s právom hlasovať, čo predstavovalo  **73,68 %** - nú účasť. Na konferencii sa zúčastnilo aj **21 hostí**, teda spolu bolo prítomných **35** účastníkov. Riadna konferencia ObFZ **bola uznášaniaschopná**.

**2. Konferencia zobrala na vedomie:**

    - od jarnej časti súťažného ročníka 2019/20 budú mať rozhodcovia a delegáti podpísané s ObFZ Trebišov **dohody o pracovnej činnosti** (pribudne odvod na sociálne a zdravotné poistenie),

 - od jarnej časti súťažného ročníka 2019/20 budú FK VI. ligy ObFZ Trebišov môcť nahrávať **videozáznamy zo svojich domácich stretnutí** na portál futbalnet.sk, pre FK hrajúce nadstavbovú časť aktuálneho ročníka bude nahratie videozáznamov z domácich stretnutí nadstavby povinné,

- podľa Zákona č. 440/2015 Z. z. o športe sú FK povinné mať na svojich futbalových stretnutiach prítomného **zdravotníka, ktorý absolvoval aspoň kurz prvej pomoci**. ObFZ Trebišov v spolupráci so Slovenským červeným krížom, územným spolkom Trebišov pripravuje takýto kurz v mesiaci marec 2020, pred štartom jarnej časti súťažného ročníka 2019/20.

**3. Konferencia schválila**

- zloženie overovateľov zápisnice pp. Marek Visokai (Nižný Žipov), Ján Holub (Biel) a skrutátorov Miroslav Hepka (Trebišov) a Miroslav Voroňák (Michaľany),

- zloženie pracovného predsedníctva podľa priloženého materiálu,

- zloženie mandátovej komisie – Vladimír Švec (predseda), Miroslav Hepka, Miroslav Voroňák (členovia),

- zloženie návrhovej komisie – Róbert Vass (predseda), Andrej Koščo a Jozef Podracký (členovia),

- správu mandátovej komisie o uznášania schopnosti konferencie (p. V. Švec),

- program Konferencie ObFZ,

- správu o činnosti ObFZ za obdobie od ostatnej konferencie (predseda ObFZ),

- správu revíznej komisie a hospodárenie ObFZ za obdobie od ostatnej konferencie (p. J. Hvozdík),

- **Stanovy ObFZ** v predloženej podobe,

- **rozpočet ObFZ Trebišov na rok 2020,**

- **za člena konferencie VsFZ p. Petra Tótha** (Kráľovský Chlmec),

- povinnosť mať aspoň **1 mládežnícke družstvo pre všetky FK** hrajúce VI. ligu ObFZ Trebišov. Podmienku splnia FK, ktoré prihlásia svoje družstvo do súťaže v kategórii U19, U15 aj U11. Spoločné družstvo mládeže sa zarátava iba pre jeden FK.

**4. Konferencia uložila:**

Výkonnému výboru ObFZ prejednať a realizovať diskusné príspevky, námety na skvalitnenie činnosti, ktoré boli prednesené na Konferencii ObFZ.

**Správy VV**

**23/19-20** VV hlasovaním per rollam schvaľuje na návrh KR ObFZ **postup rozhodcov do súťaží VsFZ**: Tibor Dako, Viktória Rugolská.

**Správy sekretariátu**

1. Sekretariát oznamuje FK, že podľa Zákona č. 440/2015 Z. z. o športe **sú FK povinné mať** na svojich futbalových stretnutiach prítomného **zdravotníka, ktorý absolvoval aspoň kurz prvej pomoci**. ObFZ Trebišov v spolupráci so Slovenským červeným krížom, územným spolkom Trebišov organizuje takýto kurz **09.03.2020 (pondelok)** v trvaní **od 9:00 do 15:00 hod. v Trebišove na ul. Konečnej č. 1794/5** (za cintorínom). Poplatok za kurz je vo výške **10 eur** a uhrádza sa na mieste v prospech SČK Trebišov. Súčasťou kurzu je prednáška, teoretická časť, praktická časť a test. Po absolvovaní kurzu dostanú účastníci preukaz o absolvovaní kurzu prvej pomoci. Na základe toho budú môcť byť uvádzaní v zápise o stretnutí v ISSF. **Termín nahlásenia pre každý klub je do 04.03.2020.**

2. Sekretariát žiada FK VI. ligy o **nahlásenie SportNet ID osoby** (napr. kameramana, nie je to podmienka), ktorý bude mať za klub práva vkladať tieto záznamy na server. Informácie v tvare napr.:Klub: OFK Biel, Meno, priezvisko: Samuel Knap, SportNet ID: 5985848b2f71165821e25134, zasielajte na mailové adresy : frantisek.ferenc@futbalsfz.sk, kópia : obfztv@obfztv.sk s predmetom : videozáznam. Detaily boli zaslané klubom na mail. **Termín nahlásenia do 25.03.2020**.